internet vaartha 191 Views
న్యూఢిల్లీ : పాకిస్థాన్‌లో భారతీయ పతాకాన్ని ఇంటిపై ఎగురవేసిన వ్యక్తిని పాకిస్థాన్‌ పోలీసులు అదుపులోకి తీసుకుని కటకటాల వెనక్కి తోసేశారు. వివరాల్లోకి వెళితే… పాకిస్థాన్‌లోని పంజాబ్‌ ప్రావిన్స్‌లో ఒకారా జిల్లాకు చెందిన ఉమర్‌ ద్రాజ్‌ అనే వ్యక్తి విరాట్‌ కోహ్లీకి వీరాభిమాని.ఆస్ట్రేలియా సిరీస్‌లో విరాట్‌ కోహ్లీ బాగా ఆడాడు.కాగా ఈ క్రమంలో భారత గణతంత్ర దినోత్సవం రోజున ఆస్ట్రేలియాతో జరిగిన టి20 మ్యాచ్‌లో కోహ్లీ బాగా ఆడటంతో టీమిండియా విజయం సాధించింది. దీంతో అమితాందభరితుడైన ఉమర్‌ ద్రాజ్‌ తన ఇంటిపై భారత జాతీయ పతాకాన్ని ఎగురవేశాడు.కస్ధానికులు పోలీసులకు తెలుపడంతో అతనిని పోలీసులు అదుపులోకి తీసుకున్నారు. తాను ఉగ్రవాదిని, గుఢచారిని కాదని,తనకు కోహ్లీ అంటే అభిమాన మని,ఆ అభిమానంతోనే ఇలా చేశా నని ఉమర్‌ ద్రాజ్‌ ఎంత మొత్తుకున్నా వారు విడిచిపెట్టలేదు.